Official Journal L 237 , 10/09/1994 P. 0001 - 0002

Finnish special edition: Chapter 13 Volume 27 P. 0003

Swedish special edition: Chapter 13 Volume 27 P. 0003



Id-Direttiva tal-Parlament Ewropew u tal-Kunsill 94/34/KE tat-30 ta’ Ġunju 1994 li temenda d-Direttiva 89/107/KEE dwar l-approssimazzjoni tal-liġijiet ta’ l-Istati Membri li jirrigwardaw l-addittivi ma’ l-ikel awtorizzati għall-użu fl-oġġetti ta’ l-ikel maħsuba għall-konsum mill-bniedem IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw t-Trattat li jistabbilixxi l-Komunità Ewropea, u b’mod partikolari l-Artikolu 100a tiegħu, Wara li kkunsidraw il-proposta mill-Kummissjoni [1], Wara li kkunsidraw l-opinjoni tal-Kumitat Ekonomiku u Soċjali [2], Filwaqt li jaġixxu skond il-proċedura riferita fl-Artikolu 189b tat-Trattat [3], Billi r-regoli għall-armonizzazzjoni fil-qasam ta’ l-addittivi m’għandhomx jaffettwaw l-applikazzjoni tad-dispożizzjonijiet ta’ l-Istati Membri li jkunu jeżistu fl-1 ta’ Jannar 1992, li jipprojbixxu l-użu ta’ ċerti addittivi f’ċerti l-oġġetti ta’ l-ikel speċifiċi li huma kkunsidrati bħala tradizzjonali u huma prodotti fit-territorju tagħhom, sakemm dawn id-dispożizzjonijiet ma jkoprux serje sħiħa ta’ oġġetti ta’ l-ikel inklużi l-oġġetti ta’ l-ikel li ma jaqgħux taħt din id-Direttiva imma li rigward tagħhom id-dispożizzjonijiet Komunitarji jipprovdu għall-awtorizzazzjoni ta’ l-addittivi; Billi dawn il-prodotti jistgħu jingħarfu minn xulxin b’tikkettjar xieraq; Billi ċ-ċirkolazzjoni libera ta’ l-oġġetti ta’ l-ikel li jikkonformaw mad-direttivi li jirrigwardaw l-addittivi m’għandhomx jiġu affettwati; Billi l-libertà ta’ l-istabbiliment, kif ukoll tal-produzzjoni u l-bejgħ fit-territorju ta’ kull wieħed mill-Istati Membri ta’ oġġetti ta’ l-ikel li jikkonformaw mad-Direttivi li jirrigwardaw l-addittivi m’għandhomx jiġu affetwati, ADOTTAW DIN ID-DIRETTIVA: L-Artikolu 1 L-Artikolu 3a li ġej għandu jiddaħħal fid-Direttiva Nru 89/107/KEE [4]: "L-Artikolu 3a 1. B’deroga mill-Artikolu 3(2)(a) u (b), il-Kunsill għandu, filwaqt li jaġixxi fuq proposta mill-Kummissjoni skond il-proċedura stabbilita fl-Artikolu 100a tat-Trattat, jawtorizza lill-Istati Membri li jibqgħu jżommu l-projbizzjoni dwar l-użu ta’ ċerti addittivi fil-produzzjoni ta’ ċerti oġġetti ta’ l-ikel ikkunsidrati bħala tradizzjonali sakemm: - din il-projbizzjoni tkun eżistiet fl-1 ta’ Jannar 1992, - l-Istati Membri ikkonċernati jawtorizzaw fuq it-territorju tagħhom il-produzzjoni u l-bejgħ ta’ kull oġġett ta’ l-ikel mhux ikkunsidrat bħala tradizzjonali li jikkonforma mar-regoli pprovvduti fl-Artikolu 3. 2. Mingħajr preġudizzju għar-Regolamenti (KEE) Nru 2081/92 [5] u (KEE) Nru 2082/92 [6], qabel l-1 ta’ Lulju 1994, l-Istati Membri għandhom jikkomunikaw lill-Kummissjoni l-lista ta’ l-oġġetti ta’ l-ikel li jikkunsidraw bħala tradizzjonali, filwaqt li jagħtu r-raġunijiet tagħhom fid-dettal, flimkien mad-dispożizzjonijiet leġislattivi rilevanti li jipprojbixxu l-użu ta’ ċerti additivi f’dawn l-oġġetti ta’ l-ikel. Qabel l-1 ta’ April 1995, il-Kummissjoni għandha tissottometti proposta lill-Kunsill dwar il-kriterji li jridu jiġu applikati sabiex jiġi deċiz jekk prodott huwiex tradizzjonali jew le u dwar il-projbizzjonijiet nazzjonali li jkunu jistgħu jinżammu skond dawn il-kriterji. Il-Kunsill għandu jaġixxi fuq il-proposta qabel l-1 ta’ April 1996. 3. Sakemm il-Kunsill ikun irregola dwar il-paragrafu 2, l-Istati Membri jistgħu jibqgħu jżommu kull projbizzjoni li tkun ġiet ikkomunikata lill-Kummissjoni skond l-ewwel subparagrafu tal-paragrafu 2, sakemm jikkonformaw mal-kondizzjonijiet ġenerali stabbiliti fil-paragrafu 1." L-Artikolu 2 L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Għandhom jgħarrfu lill-Kummissjoni b’dan. Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew għandhom ikunu akkumpanjati b’din ir-referenza ta’ meta jiġu ppublikati uffiċjalment. Il-metodi dwar kif issir din ir-referenza għandhom jiġu stabbiliti mill-Istati Membri. L-Artikolu 3 Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej. L-Artikolu 4 Din id-Direttiva hija indirizzata lill-Istati Membri. Magħmula fi Brussel, fit-30 ta’ Ġunju 1994. Għall-Parlament Ewropew Il-President E. Klepsch Għall-Kunsill Il-President A. Baltas [1] ĠU C 206, tat-13.8.1992, p. 1. [2] ĠU C 73, tal-15.3.1993, p. 4. [3] L-opinjoni tal-Parlament Ewropew tas-26 ta’ Mejju 1993 (ĠU C 176, tat-28.6.1993, p. 117), ikkonfermata fit-2 ta’ Diċembru 1993 (ĠU C 342, tal-20.12.1993), il-Pożizzjoni komuni tal-Kunsill tad-9 ta’ Marzu 1994 (għadha mhix ippubblikata fil-Ġurnal Uffiċjali) u d-Deċiżjoni tal-Parlament Ewropew tad-9 ta’ Marzu 1994 (ĠU C 91, tat-28.3.1994, p. 75). [4] ĠU L 40, tal-11.2.1989, p. 27. [5] Ir-regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal prodotti agrikoli u oġġetti ta’ l-ikel (ĠU L 208, ta’ l-24.7.1992, p. 1). [6] Ir-regolament tal-Kunsill (KEE) Nru 2082/92 ta’ l-14 ta’ Lulju 1992 dwar iċ-ċertifikati ta’ karattru speċifiku għal prodotti agrikoli u oġġetti ta’ l-ikel (ĠU L 208, ta’ l-24.7.1992, p. 9). --------------------------------------------------